**Priloga:**

**IZBOR VPRAŠANJ IZ PRVE POMOČI**

**Velja za kategorijo:** **PIONIRJI**

1. **KAJ JE PRVA POMOČ?**

PRVA POMOČ JE NIZ UKREPOV, KI JIH IZVAJAMO, DA BI POMAGALI POŠKODOVANEMU ALI OBOLELEMU PRED PRIHODOM REŠEVALCEV.

1. **KAJ POTREBUJEMO ZA NUDENJE PRVE POMOČI?**

OBIČAJNO JO LAHKO NUDIMO ZGOLJ S PREPROSTIMI PRIPOMOČKI NPR. TORBICA S PRVO POMOČJO V AVTU, VELIKOKRAT PA JE POTREBNO IMPROVIZIRATI.

1. **KAKO DOLGO NUDIMO PRVO POMOČ?**

PRVA POMOČ SE NUDI DOKLER REŠEVALEC NE OMAGA, DOKLER NE DOBI MENJAVE ZA NUDENJE PRVE POMOČI OZIROMA DO PRIHODA EKIPE NUJNE MEDICINSKE POMOČI.

1. **ALI IMAMO V SLOVENIJI HELIKOPTER, KI JE NAMENJEN ZGOLJ REŠEVANJU?**

NE.

1. **KDO OPRAVLJA HELIKOPTERSKE PREVOZE NENADNO OBOLELIH/POŠKODOVANIH PRI NAS V** **SLOVENIJI?**

HELIKOPTERJI LETALSKE POLICIJSKE ENOTE IN SLOVENSKE VOJSKE.

1. **KATERO ŠTEVILKO JE POTREBNO POKLICATI KADAR POTREBUJEMO REŠEVALCE?**

POKLICATI JE POTREBNO ŠTEVILKO 112.

1. **KATERE PODATKE MORAŠ SPOROČITI REŠEVALCU – DISPEČERJU, KO KLIČEŠ NUJNO MEDICINSKO POMOČ?**

KDO KLIČE, KAJ SE JE ZGODILO OZ. ZAKAJ POTREBUJEMO POMOČ, KJE SE JE ZGODILO, KOLIKO JE POŠKODOVANIH, KAKŠNE SO POŠKODBE OZ. STANJE POŠKODOVANCEV, KAKŠNE SO OKOLIŠČINE, KAKŠNO POMOČ POTREBUJEMO.

1. **KAJ NAREDIMO NAJPREJ, PREDEN PRISTOPIMO DO PONESREČENCA?**

POSKRBETI MORAMO ZA NAŠO LASTNO VARNOST IN SEVEDA TUDI ZA VARNOST POŠKODOVANCEV IN VARNOST VSEH OSTALIH PRISOTNIH.

1. **KAKO UGOTOVIŠ ALI JE POŠKODOVANEC (ZBOLELI) PRI ZAVESTI?**

POŠKODOVANCA (ZBOLELEGA) PRIMEMO ZA RAMENA, GA NEŽNO STRESEMO IN GLASNO OGOVORIMO.

1. **KAKO RAVNAMO, KO NEKDO OMEDLI?**

OSEBO POLEŽEMO IN JI NEKOLIKO DVIGNEMO NOGE. ODPNEMO JI OVRATNIK, RAZRAHLJAMO PAS IN OMOGOČIMO SVEŽ ZRAK.

1. **KAKO SE IMENUJE POLOŽAJ ZA NEZAVESTNEGA?**

STABILNI BOČNI POLOŽAJ.

1. **KAKŠNO JE RAZMERJE PRI OŽIVLJANJU ODRASLIH?**

30 STISOV PRSNEGA KOŠA IN 2 VPIHA.

1. **S ČIM SE ZAŠČITIMO PRI OŽIVLJANJU?**

Z OBRAZNO MASKO.

1. **ALI MORAMO DAJATI VPIHE OSEBI, KI NE DIHA IN SE NE ODZIVA?**

NE. KADAR NE ŽELITE DATI VPIHOV ALI ZA TO NISTE USPOSOBLJENI, IZVAJAJTE NEPREKINJENO MASAŽO SRCA.

1. **KAJ NAREDIMO, ČE IMA NEKDO LAŽJO ZAPORO DIHALNE POTI?**

SPODBUJAMO, DA SE ODKAŠLJA.

1. **KAKO PRAVILNO SHRANJUJEMO ZDRAVILA?**

ZDRAVILA SHRANJUJEMO NA HLADNIH IN TEMNIH MESTIH TER IZVEN DOSEGA OTROK (NPR. NA VIŠJI POLICI V OMARI).

1. **ZAKAJ JE NEVAREN SKOK NA GLAVO V PLITVO VODO?**

KER LAHKO PRIDE DO POŠKODBE HRBTENICE IN POŠKODBE GLAVE.

1. **KJE SE UPORABLJAJO TRIKOTNE RUTE?**

UPORABLJAMO JO ZA OBVEZE, ZA IMOBILIZACIJO IN ZAČASNO USTAVITEV KRVAVITVE.

1. **KAJ DOSEŽEMO Z IMOBILIZACIJO?**

DA SE POŠKODOVANI DEL TELESA NE PREMIKA.

1. **S ČIM LAHKO POKRIJEMO VSAKO RANO?**

S STERILNO GAZO.

1. **KAKO OSKRBIMO MANJŠE POŠKODBE (VREZNINA NA PRSTU, ODRGNINA …)?**

MANJŠE POŠKODBE OSKRBIMO TAKO, DA RANO OPEREMO S ČISTO VODO IN NA RANO NAMESTIMO OBLIŽ.

1. **KAKO OSKRBIMO RANO, KI JE NASTALA ZARADI UGRIZA ŽIVALI?**

NAJPREJ OBRIŠEMO SLINO, RANO SPEREMO IN OBVEŽEMO TER POŠKODOVANCA POŠLJEMO K ZDRAVNIKU.

1. **KAKO ZAUSTAVIMO KRVAVITEV IZ NOSU?**

OSEBA NAJ SEDE, SE NAGNE NAPREJ IN STISNE NOSNICI. NA TILNIK MU LAHKO POLOŽIMO HLADEN OBKLADEK*.*

1. **ALI LAHKO OSEBO, KI IMA POŠKODOVANO HRBTENICO PREMIKAMO?**

OSEBO S POŠKODOVANO HRBTENICO LAHKO PREMIKAMO SAMO TAKRAT, KADAR JE NEPOSREDNO OGROŽENA (OGENJ, NEVARNE SNOVI …) IN NE MORE OSTATI NA DOLOČENEM MESTU TER V TAKEM POLOŽAJU, V KATEREM S TRENUTNO NAHAJA.

1. **KAKO SE IMENUJE PRIPOMOČEK ZA OSKRBO OPEKLIN?**

OPEKLINSKI OBKLADEK.

1. **KAKO SE IMENUJE POSTOPEK RAZVRŠČANJA POŠKODOVANIH OSEB GLEDE NA VRSTO IN TEŽO** **POŠKODBE TER NUJNOST OSKRBE?**

TRIAŽA.

1. **KDO JE TRIAŽER?**

OSEBA, KI IZVAJA TRIAŽO.

1. **S KATERIMI BARVAMI OZNAČUJEMO TRIAŽNE SKUPINE?**

RDEČA, RUMENA, ZELENA IN ČRNA.

1. **KAKO OZNAČUJEMO POŠKODOVANE PRI TRIAŽI?**

S POSEBNIMI TRIAŽNIMI KARTONČKI.

1. **KAJ JE NAJPOGOSTEJŠI NAČIN ZAUSTAVLJANJA VEČJIH KRVAVITEV?**

KOMPRESIJSKA OBVEZA.

1. **KAJ POMENI KRATICA AED?**

AVTOMATSKI EKSTERNI DEFIBRILATOR.